૧૯૬૯નો એક એવો જમાનો હતો કે કોંગ્રેસના બે ભાગ પડી ગયા હતા. અને ઈન્દીરાઈ નયી રોશનીની હવા ફેલાવવામાં આવી હતી. અને અગણિત ઉંદર રુપી રાજકારણી લોકો તે રોશનીમાં મોંઢું કાળું કરવા દોડ્યા હતા. ઈંદીરા ગાંધીએ જાહેર કર્યું હતું કે “કોંગ્રેસના દરવાજા બધા જ માટે ખુલ્લા છે” (પૂર્વ લાયકાતની કોઇ જરુરત નથી. કાંતવું, ખાદી પહેરવી, સાફાઈ કરવી, સત્યબોલવું, સફેદ ટોપી પહેરવી, વિગેરે કશુંજ જરુરી નથી). હા, ફક્ત એક વસ્તુ જરુરી હતી કે મોરારજી દેસાઈને કોઈપણરીતે વગોવવા કે ગાળ દેવી. બસ આવું કરીને ઇંદીરાઇ કોંગ્રેસમાં જોડાઈ જાવ. ઑલ ઈન્ડીયા રેડીયોમાં તમારું નામ બોલાશે અને તમારું નિવેદન પણ આવશે.